b'\n_START_ARTICLE_\nBioetika\n_START_PARAGRAPH_\nBioetika je veda, ki na sistemati\xc4\x8den na\xc4\x8din preu\xc4\x8duje eti\xc4\x8dne vidike ved o \xc5\xbeivljenju in zdravstva. Izraz so skovali biologi v sedemdesetih letih da bi vzpodbudili javno debato o odgovornosti do ohranjanja okolja za pre\xc5\xbeivetje \xc4\x8dlove\xc5\xa1tva in o posledicah skokovitega napredka biologije v lu\xc4\x8di potencialno \xc5\xa1kodljivega spreminjanja naravnih sistemov. \xc4\x8clovek dobiva z novimi spoznanji na podro\xc4\x8djih genetike in evolucijske biologije vedno ve\xc4\x8d mo\xc5\xbenosti za spreminjanje lastne narave in svojega okolja. Bioetika je tako odgovor na potrebo po kriti\xc4\x8dni oceni posledic uporabe teh spoznanj, posebej njihovih morebitnih zlorab._NEWLINE_Najve\xc4\x8d pozornosti namenjajo bioetiki podro\xc4\x8djem genetskega in\xc5\xbeenirstva, reproduktivne psihologije, reproduktivne tehnologije, medicinskih in mentalno-zdravstvenih tehnik, samomora ter pravic bolnikov.'